open-index/open-wikipedia-markdown huggingface dataset:
Jairo dos Santos

**Jairo Manoel dos Santos** (taiteilijanimeltään **Vampeta**, s. 18. heinäkuuta 1984 Maringá, Brasilia) on brasilialaissyntyinen italialainen futsalpelaaja. Pelipaikaltaan 180-senttinen ja 79-kiloinen Vampeta on laitapelaaja eli ala.

Vampeta on kuulunut vuodesta 2008 Italian futsalmaajoukkueeseen. Vuonna 2012 hän saavutti MM-pronssia tehden turnauksessa yhden maalin. EM-kilpailuista Vampetalla on kultaa vuodelta 2014 ja pronssia vuodelta 2012.

Vampeta siirtyi kotimaastaan Brasiliasta italialaiseen Luparenseen vuonna 2004. Hän edusti seuraa vuoteen 2012 asti voittaen liigamestaruuden neljästi. Vuodesta 2014 asti Vampeta on pelannut italialaisessa Kaos-futsalseurassa.

## Lähteet
Radikaali-initiaattori

**Radikaali-initiaattorit** ovat aineita, jotka voivat tuottaa radikaaliyhdisteitä miedoissa olosuhteissa ja edistää radikaalireaktioita. Näissä yhdisteissä on heikkoja kemiallisia sidoksia. Niitä käytetään teollisissa prosesseissa, kuten polymeerisynteesissä. Tyypillisiä esimerkkejä ovat halogeenimolekyylit sekä orgaaniset ja epäorgaaniset peroksidit.
Ruggiero di Lauria -luokka

**Ruggiero di Lauria -luokka** oli Italian kuninkaallisen laivaston taistelulaivaluokka, johon kuului kolme 1881-1891 valmistettua alusta. Alukset olivat parannettuja Caio Duilio -luokan aluksia.

## Alukset
Luokan hankinta vahvistettiin vuoden 1880 laivasto-ohjelmassa. Alusten valmistus aloitettiin vuonna 1881, mikä kesti hyvin kauan kuudesta ja puolesta aina yhdeksään ja puoleen vuoteen. Siten alukset olivat palvelukseen otettaessa jo teknologisesti vanhentuneita.

## Lähteet

*
*

### Viitteet
Nikoléta Kyriakopoúlou

**Nikoléta ”Nikól” Kyriakopoúlou** (, s. 21. maaliskuuta 1986 Ateena) on kreikkalainen seiväshyppääjä. Hän edustaa EAR Rethimniakos -seuraa.

Kyriakopoúlou on ollut mukana MM-kilpailuissa kuusi kertaa. Pekingissä 2015 hän saavutti pronssia tuloksella 480. Daegussa 2011 hän oli kahdeksas ja Dohassa 2019 kolmastoista, Berliinissä 2009, Moskovassa 2013 ja Eugenessa 2022 hän karsiutui loppukilpailusta. Hän sijoittui vuodelle 2021 siirretyissä Tokion olympialaisissa kahdeksanneksi. Pekingin 2008 ja Lontoon 2012 olympialaisissa hän jäi karsintaan.

Kyriakopoúlou on osallistunut viidesti EM-kilpailuihin. Berliinissä 2018 hän saavutti hopeaa tuloksella 480 cm ja Helsingistä 2012 pronssia tuloksella 460 cm. Amsterdamissa 2016 hän oli neljäs, Zürichissä 2014 seitsemäs ja Barcelonassa 2010 hän karsiutui. 

Sisäratojen EM-kilpailuissa Kyriakopoúlou on saavuttanut pronssia Glasgow'ssa 2019 tuloksella 465. Prahassa 2015 hän oli viides ja Pariisissa 2011 yhdeksäs. Torinossa 2009, Göteborgissa 2013 ja Istanbulissa 2023 hän karsiutui loppukilpailusta. Sisäratojen MM-kilpailuissa hän on ollut kuudes Portlandissa 2016 ja kahdestoista Sopotissa 2014. Dohassa 2010 hän jäi loppukilpailussa ilman tulosta, Valenciassa 2008 hän karsiutui loppukilpailusta.

Kyriakopoúlou on saavuttanut Välimeren kilpailuista kultaa 2009 ja pronssia 2018. Heinäkuussa 2015 hän voitti Pariisin Timanttiliiga-osakilpailun sen hetkisellä Kreikan ennätyksellä 483 cm. Ennätyksen on sittemmin rikkonut olympiavoittaja ja maailmanmestari Aikateríni Stefanídi. 

## Ennätykset
**Ulkoradoilla**
* 483 cm (Pariisi 2015, **NR** vuoteen 2016 asti.)

**Sisäradoilla**
* 481 cm (Tukholma 2016, **NR** kolmen päivän ajan.)

## Lähteet
Alexis Vuillermoz

**Alexis Vuillermoz** (s. 1. kesäkuuta 1988 Saint-Claude) on ranskalainen maantie- ja maastopyöräilijä. Hän aloitti maantiepyöräilyn ammattilaisuransa Sojasun-tallissa 2013, edusti Ag2r-La Mondialea 2014–2020 ja kilpaili viimeiset ammattilaisvuotensa 2021–2024 Total Direct Énergie / Team TotalEnergies -tallissa.

Vuonna 2015 hän voitti Ranskan ympäriajossa Mûr-de-Bretagnen nousuun päättyneen etapin.

## Saavutuksia

Lähteet: Cycling Arvchives, Pro Cycling Stats
### Maastopyöräily
;2006
:Maastoajon junioreiden Ranskan-mestaruus
:Maastoajon junioreiden EM-hopeaa
;2012
:Barcelonan maastoajo, voitto
### Maantiepyöräily
;2014
:Italian ympäriajo, kokonaiskilpailussa 11:s
:Route du Sud, mäkikirikilpailun voitto
:Tour du Gévaudan Languedoc-Roussillon, 2. etapin voitto
;2015
:La Flèche Wallonne, kuudes
:Grand Prix de Plumelec-Morbihan, voitto
:Ranskan ympäriajo, 8. etapin voitto, 3. etapilla kolmas
:Aquece Rio - International Road Cycling Challenge, voitto
:Tour du Gévaudan Languedoc-Roussillon, 2. etapin voitto
;2016
:Ranskan ympäriajo, kokonaiskilpailussa 20:s, 15. etapilla kolmas
;2017
:Grand Prix de Plumelec-Morbihan, voitto
:Ranskan ympäriajo, kokonaiskilpailussa 13:s
:Tour du Limousin, kokonaiskilpailun ja 2. etapin voitto
:Grand Prix Cycliste de Québec, neljäs
:Lombardian ympäriajo, neljäs
;2018
:Tour du Haut-Var, kokonaiskilpailussa toinen
;2019
:Royal Bernard Drome Classic, voitto
;2019
:Critérium du Dauphiné, 2. etapin voitto
:Gran Piemonte, kolmas

## Lähteet
Luettelo Fifan maakoodeista

**Kansainvälinen jalkapalloliitto** Fifa käyttää jäsenmaistaan kolmikirjaimista maakoodia. Fifan käyttämät maatunnukset poikkeavat joidenkin maiden kohdalla Kansainvälisen olympiakomitean maakoodeista ja ISO 3166 -standardin maakoodeista.

## Fifan jäsenmaat
Fifalla on 209 jäsenmaata, näistä 196 maata on myös KOK:n jäseniä. Fifan ja KOK:n koodit poikkeavat toisistaan 21 maan kohdalla.

## Fifaan kuulumattomat maat
Jotkut itsenäiset valtiot eivät kuulu Fifaan, mutta ne ovat jalkapallon maanosaliittojen jäseniä. Iso-Britannia ei kuulu mihinkään liittoon, mutta se on KOK:n jäsen, jolloin sillä on oikeus osallistua olympialaisten jalkapalloturnauksiin.

## Historialliset maakoodit
Toiset maakoodit ovat poistuneet käytöstä, kun maan jalkapallomaajoukkue on lakkautettu tai valtion nimi on muuttunut. 

### Historiallisten maiden maakoodit

### Käytöstä poistuneet maakoodit

## Lähteet
Italia-luokka

**Italia-luokka** oli Italian kuninkaallisen laivaston taistelulaivaluokka, johon kuului kaksi 1876-1887 valmistettua alusta.

## Alukset

## Lähteet

*
*

### Viitteet
Padre Temblequen akvedukti

**Padre Temblequen akvedukti** on 1500-luvulla rakennettu akvedukti Meksikossa. Unesco lisäsi sen maailmanperintöluetteloon vuonna 2015.

## Lähteet

## Aiheesta muualla
Gustaf Adolf Krogerus

**Gustaf Adolf Krogerus** (17. helmikuuta 1838 Kitee – 19. helmikuuta 1889 Helsinki) oli suomalainen senaattori, valtioneuvos ja prokuraattorin apulainen.

Krogeruksen vanhemmat olivat kruununvouti, kollegiasessori Gustaf Adolf Krogerus (1800–1876) ja Maria Helena Rosenbom. Hän pääsi ylioppilaaksi 1857 Kuopion lukiosta ja suoritti Helsingin yliopistossa tuomarintutkinnon 1860. Krogerus sai varatuomarin arvon 1862. Krogerus oli Viipurin hovioikeudessa asessorina 1871–1875 ja hän toimi prokuraattorin apulaisena 1875–1887. Hän oli Suomen senaatin oikeusosastolla senaattorina 1887–1889. Krogerus sai valtioneuvoksen arvon 1885.

Hän toimi talonpoikaissäädyn sihteerinä valtiopäivillä 1877–1878. Krogerus oli naimisissa 1862–1874 Alexandra Titoffin (k. 1874) ja vuodesta 1879 Anna Eleonora Stockmannin kanssa. Korkeimman hallinto-oikeuden hallintoneuvos Arvid Krogerus (1868–1944) oli hänen poikansa ensimmäisestä avioliitosta.

## Lähteet
Caio Duilio -luokka

**Caio Duilio -luokka** oli Italian kuninkaallisen laivaston kahden vuosina 1873−1882 valmistetun taistelulaivan muodostama alusluokka.

## Alukset

## Lähteet

*
*

### Viitteet
Gustaf Wilhelm Råbergh

**Gustaf Wilhelm Råbergh** (27. heinäkuuta 1833 Turku – 12. tammikuuta 1890 Vaasa) oli suomalainen senaattori ja Vaasan hovioikeuden presidentti.

Råberghin vanhemmat olivat Uudenkaupungin pormestari Johan Vilhelm Råbergh (1801–1879) ja Karolina Kristina Borgeman. Hän kävi Turun yläalkeiskoulua ja Turun lukiota, pääsi ylioppilaaksi 1852 ja suoritti Helsingin yliopistossa tuomarintutkinnon 1854. Råbergh sai varatuomarin arvon 1857. Råbergh oli Turun hovioikeudessa ylimääräisenä notaarina 1855–1859, kanslistina 1859–1863, ylimääräisenä viskaalina 1863–1865, notaarina 1865–1870, varakanneviskaalina 1870, asessorina 1870–1879 ja hovioikeudenneuvoksena 1879–1884. Hän oli samalla myös kirkollisvirkakunnan leski- ja orpokassan johtokunnan asiamiehenä ja sihteerinä 1863–1880. Råbergh oli vuonna 1884 perustetun lainvalmistelukunnan vanhempana jäsenenä 1884-1885, Suomen senaatin oikeusosastolla senaattorina 1885–1887 ja Vaasan hovioikeuden presidenttinä 1887–1890.

Råbergh oli naimisissa vuodesta 1866 Angelique Henriette Procopén kanssa. Hänen veljiään olivat pormestari, valtiopäivämies Karl Henrik Råbergh ja piispa Herman Råbergh.

## Lähteet
Veikko Aalberg

**Veikko Aimo Aalberg** (s. 19. syyskuuta 1941 Kotka) on suomalainen psykiatri ja psykoanalyytikko (IPA), joka on erikoistunut nuorisopsykiatriaan.

Aalberg suoritti ylioppilastutkinnon Kotkassa vuonna 1960 ja opiskeli lääketiedettä Helsingin yliopistossa; hän suoritti lisensiaatintutkinnon vuonna 1967 ja tohtorintutkinnon vuonna 1981. Hän piti yksityisvastaanottoa vuosina 1971–2006 ja toimi psykiatrian dosenttina Helsingin yliopistossa vuodesta 1983.

Aalberg sai Kalle Achté -palkinnon vuonna 2003. Hänelle myönnettiin professorin arvonimi vuonna 2005 sekä arkkiatri Risto Pelkosen palkinto vuonna 2008 nuorten mielenterveyden hyväksi tehdystä työstä. Hänet on nimetty myös vuoden luennoitsijaksi vuonna 1987 (Helsingin yliopiston lääketieteellinen tiedekunta).

## Julkaisuja
* 
* 
* 
* 

## Lähteet
Piikkisikamaiset jyrsijät

**Piikkisikamaiset jyrsijät** (Hystricomorpha) on jyrsijöiden lahkoon kuuluva osalahko. Siihen kuuluu piikkisikamaiset-osalahkon (Hystricognathi) lisäksi Ctenodactylomorphi-osalahko, johon kuuluu gundien (Ctenodactylidae) heimo. Eräässä tutkimuksessa on selvitetty piikkisikamaisiin jyrsijöihin kuuluvien marsujen ja niiden kaltaisten eläinten, kuten tsintsillojen sukulaisuutta. Samassa yhteydessä on tutkittu myös muiden piikkisikamaisten jyrsijöiden genetiikkaa ja samalla myös muita nisäkkäitä.

## Luokitus
Piikkisikamaiset jyrsijät:
* Osalahko Ctenodactylomorphi
** Heimo Gundit (Ctenodactylidae)
* Osalahko piikkisikamaiset (Hystricognathi)
** Heimo Tsintsillarotat Abrocomidae
** Heimo Maamyyrärotat Bathyergidae
** Heimo Hutiat Capromyidae
** Heimo Marsut Caviidae
** Heimo Tsintsillat Chinchillidae
** Heimo Kampamyyrät Ctenomyidae
** Heimo Pakat Cuniculidae
** Heimo Agutit Dasyproctidae
** Heimo Diatomyidae
** Heimo Pakaranat Dinomyidae
** Heimo Piikkirotat Echimyidae
** Heimo Puupiikkisiat Eretrizontidae
** Heimo Heptaxodontidae
** Heimo Piikkisiat Hystricidae
** Heimo Rämemajavat Myocastoridae
** Heimo Degut Octodontidae
** Heimo Kalliorotat Petromuridae
** Heimo Ruokorotat Thryonomyidae

## Lähteet
Sune Birger Johan af Björkesten

**Sune Birger Johan Björkstén**, aateloituna vuodesta 1896 **af Björkesten** (21. heinäkuuta 1825 Kangasniemi – 19. helmikuuta 1897 Helsinki) oli suomalainen senaattori ja hovioikeudenneuvos.

Björksténin vanhemmat olivat Hauhon kirkkoherra Jakob Johan Björkstén (1780–1833) ja tämän toinen puoliso Gustava Albertina von Hausen. Hän kävi Hämeenlinnan ja Loviisan triviaalikouluja ja Porvoon lukiota, pääsi ylioppilaaksi 1843 ja suoritti Helsingin yliopistossa tuomarintutkinnon 1847. Björkstén sai varatuomarin arvon 1851.

Björkstén oli Viipurin hovioikeudessa ylimääräisenä kanslistina 1848–1853, kanslistina 1855–1857, kirjaajana 1857–1859, notaarina 1859–1861, varakanneviskaalina 1861–1862, kanneviskaalina 1862–1865, asessorina 1865–1869 ja hovioikeudenneuvoksena 1869–1879. Hän oli Suomen senaatin oikeusosastolla senaattorina 1879–1887.

Björkestén oli porvarissäädyssä Viipurin edustaja valtiopäivillä 1877–1878.

Björkstén oli naimisissa vuodesta 1855 Olivia Matilda Aspelinin kanssa. Heidän pojistaan Birger Fredrik Björkstén (af Björkesten, 1862–1949) oli vankeinhoitohallituksen virkamies ja valtiopäivämies, Sune Bertil Björkstén (af Björkesten, 1866–1939) oli Turun hovioikeuden hovioikeudenneuvoksena 1918–1936, Karl Ragnar Björkstén (af Björkesten, 1876–1965) toimi pankkimiehenä ja pörssimeklarina Helsingissä omistaen vuodesta 1914 *Söderhjelm & Thesleff* yhtiön ja lääketieteen lisensiaatti Sigurd Waldemar af Björkesten (1878–1957) omisti ja johti vuodesta 1914 Mäntymäen (Tallbacka) sairaalaa Helsingissä .

## Lähteet
Luettelo YK:n pakkausnumeroista 0301–0400

Alla on esitetty YK:n asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **0301–0400**.

## YK-numerot 0301-0400

## Katso myös
* Luettelo YK:n pakkausnumeroista 0201–0300
* Luettelo YK:n pakkausnumeroista 0401–0500

## Aiheesta muualla
*ADR:n vaarallisten aineiden lista, viitattu 6.7.2015.
*YK:n vaarallisten aineiden lista vuodelta 2015, viitattu 6.7.2015.
*YK:n vaarallisten aineiden lista vuodelta 2013, viitattu 6.7.2015.

## Lähteet
CONCACAF Gold Cup 2015

**CONCACAF Gold Cup 2015** on 13. CONCACAF Gold Cup. Se pelataan jaetusti Yhdysvalloissa ja Kanadassa 7.–26. heinäkuuta 2015. Yhdysvallat lähti turnaukseen hallitsevana mestarina. Turnauksen voitti Meksiko, joka voitti loppuottelussa Jamaikan 3–1. Pronssiottelun voitti Panama.

## Ottelut

### Alkulohkot
Kaikki otteluajat ovat paikallista aikaa.

#### Lohko A

----

----

----

----

----

#### Lohko B

----

----

----

----

----

#### Lohko C

----

----

----

----

----

#### Kolmanneksi sijoittuneet joukkueet
Kaksi parasta lohkossaan kolmanneksi sijoittunutta joukkuetta etenee pudotuspeleihin.

### Pudotuspelit
Kaikki otteluajat EDT- (UTC-4) aikaa

#### Puolivälierät

----

----

----

#### Välierät

----

#### Pronssiottelu

#### Loppuottelu

## Maalintekijät
 
**Seitsemän maalia**
*  Clint Dempsey

**Kuusi maalia**
*  Andrés Guardado

**Neljä maalia**
*  Oribe Peralta

**Kaksi maalia**

*  Duckens Nazon
*  Giles Barnes
*  Darren Mattocks
*  Garath McCleary
*  Carlos Vela

*  Luis Tejada
*  Sheldon Bateau
*  Keron Cummings
*  Kenwyne Jones
*  Michael Bradley

**Yksi maali**

*  Roy Miller
*  David Ramírez
*  Bryan Ruiz
*  Dustin Corea
*  Carlos Ruiz
*  Carlos Discua
*  Andy Najar
*  Rodolph Austin

*  Jobi McAnuff
*  Maikel Reyes
*  Paul Aguilar
*  Jesús Manuel Corona
*  Giovani dos Santos
*  Blas Pérez
*  Alberto Quintero Medina
*  Roberto Nurse

*  Román Torres
*  Andre Boucaud
*  Cordell Cato
*  Joevin Jones
*  Yohance Marshall
*  Omar Gonzalez
*  Aron Jóhannsson
*  Gyasi Zardes

**Omat maalit**
*  Kenwyne Jones alkulohko-ottelussa Meksikoa vastaan

## Lähteet

## Aiheesta muualla
Eero Mäkinen (juristi)

**Eero Mäkinen** (4. syyskuuta 1917 Sortavalan mlk – 15. syyskuuta 1999 Kuopio) oli suomalainen juristi. Hän oli korkeimman oikeuden oikeusneuvos 1964–1968 ja sen jälkeen 1968–1987 Itä-Suomen hovioikeuden presidentti.

## Lähteet
Mikael Ericsson

**Mikael Ericsson** (s. 28. helmikuuta 1960) on ruotsalainen entinen ralliautoilija. Hän ajoi urallaan 40 MM-osakilpailua vuosina 1981 - 1993, joista kahdessa hän tuli maaliin voittajana. Kausi 1989 oli Ericssonin uran paras hänen sijoituttuaan kauden kokonaispisteissä neljänneksi. 

## Ura
Ericsson ajoi alkuun puoliammattilaisena Volkswagenin ja Audin Ruotsin maahantuojan laskuun. Vuoden 1986 kotikisaansa hän sai alleen Audin tehdastiimin 80 Quattron ja myöhemmin samana vuonna hän liittyi Lancian tehdastiimiin ajaen heille neljä kilpailua: Akropolis-rallin, Uuden-Seelannin rallin, Suurajot sekä RAC-rallin. Ennen Lancialle siirtymistä Ericsonilla oli eri kartanlukija lähes joka kilpailussa, mutta sen jälkeen hänen kartanlukijakseen vakiintui Claes Billstam. Ericsson pysyi Lancialla vuoteen 1989 asti, vaikkakaan ei yhtenäkään vuonna päässyt ajamaan täyttä sarjaa vaan vain 4-5 kilpailua per kausi. Sen ohella hän ajoi keikkaluontoisesti vuoden 1987 Olympus-rallin Nissanille sekä vuoden 1989 Suurajot Mitsubishille.

Kaudelle 1990 Ericsson siirtyi sitten Toyotan tehdaskuljettajaksi mutta Toyotallakaan hän ei päässyt tosissaan ajamaan maailmanmestaruudeta. Kaudella 1990 Ericson ajoi kuusi MM-osakilpailua ja oli kokonaispisteissä kuudes. Toyotan ykköskuski oli luonnollisesti Carlos Sainz ja toisen tehdasauton jakoivat Ericsson ja saksalainen Armin Schwarz. Kaudella 1991 Ericsson ajoi Toyotalle vain kolme rallia ja samalla päättyi myös yhteistyö kartanlukija Billstamin kanssa tämän lopetellessa uraansa. Myös Ericssonin oma MM-ura oli kahta vaille valmis. Seuraavana vuonna hän ajoi vielä Nicky Gristin kanssa Toyotan Kenian maahantuojan ilmoittamana Safari-rallin ja jäähyväiskilpailunaan 1993 Ruotsin rallin Fordin tehdasautolla yhdessä kartanlukija Tina Thörnerin kanssa.

MM-uran jälkeen Ericsson on ajanut harrastusmielessä keskimäärin kerran vuodessa jonkin Ruotsin kansallisen sarjan kilpailun VW Golf Kit Carilla.

## WRC voitot

## Lähteet
Efkleídis Tsakalótos

**Efkleídis Tsakalótos** () on kreikkalainen taloustieteilijä, poliitikko ja maan nykyinen valtiovarainministeri. Tsakalótos seurasi heinäkuussa 2015 tehtävästä eronnutta Giánis Varoufákisia, joka erosi edesauttaakseen Kreikkaa ja lainoittajia pääsemään sopuun Kreikan lainaohjelmaneuvotteluissa. Tsakalótos toimi ennen ministerin virkaa lainaohjelmien pääneuvottelijana.

## Lähteet
Hengshui

**Hengshui** (, pinyin: Héngshuĭ Shì) on prefektuuritason kaupunki Hebein maakunnassa Kiinassa. Kaupunki sijaitsee noin 105 kilometriä maakunnan pääkaupunki Shijiazhuangista itäkaakkoon ja noin 250 kilometriä Pekingistä etelälounaaseen. n väkiluku on 4,34 miljoonaa (2010) ja pinta-ala 8&nbsp;815 neliökilometriä. 

Kaupunki rajoittuu lännessä Shijiazhuangin, pohjoisessa Baodingin, idässä Cangzhoun, sekä etelässä Dezhoun ja Xingtain prefektuuritason kaupunkeihin.

Pekingistä Hongkongiin johtava pohjois-eteläsuuntainen perinteinen rautatie kulkee Hengshuin kautta. Kaupungin kautta kulkee myös poikittainen Shijiazhuang–Dezhou -rautatie; jotka asemat ovat suurnopeusjunaratojen varrella.

## Hallinnollinen jako
Piirikuntatasolla kaupunki jakautui seuraavasti (2010):

;Kaupunkipiirit (2)
* 1. Taocheng (桃城区), 522&nbsp;147 as.
* 2. Jizhou (冀州区), 362&nbsp;013 as.
;Piirikuntatason kaupunki (1)
* 3. Shenzhou (深州市), 566&nbsp;087 as.

;Piirikunnat (8)
* 8. Anping (安平县), 328&nbsp;512 as.
* 11. Fucheng (阜城县), 341&nbsp;087 as.
* 9. Gucheng (故城县), 487&nbsp;025 as.
* 10. Jingin piirikunta *tai* Jingxian (景县), 528&nbsp;693 as.
* 7. Raoyang (饶阳县), 280&nbsp;498 as.
* 6. Wuqiang (武强县), 214&nbsp;549 as.
* 5. Wuyi (武邑县), 315&nbsp;693 as.
* 4. Zaoqiang (枣强县), 394&nbsp;469 as.

## Galleria

Hengshui Railway Station.JPG|Hengshuin rautatieasema.
Hengshui City Hall.jpg|Hengshuin kaupungintalo.
Hengshui University in 2007.jpg|Hengshuin yliopistoa.
Hengshui Budist Temple by Graham Strachan.JPG|Hengshuin buddhalaisen temppelin pagodi.
景州塔 Jingzhou Pagoda.JPG|Jingzhoun pagodi.

## Lähteet

## Aiheesta muualla

*Hengshui City Information (erityisesti talouspainotus)  (chinaknowledge.com)
*China Postal Code: Hebei Province (prefektuuri ja piirikuntataso)  (youbianku.com)
Chengde

**Chengde** (, pinyin: Chéngdé Shì, tunnettu aiemmin nimellä **Jehol** tai **Rehe**) on prefektuuritason kaupunki Hebein maakunnassa Kiinassa. Kaupunki sijaitsee noin 175 kilometriä Pekingistä koilliseen. n väkiluku on 3,47 miljoonaa (2010) ja pinta-ala on 39&nbsp;519 neliökilometriä. 

Kaupungin naapureina ovat lounaassa maakuntatason suurkaupungit Tianjin ja Peking. Lännessä kaupunki rajautuu Zhangjiakoun prefektuuritason kaupunkiin, pohjoisessa Xilingolin liittoon ja Chifengin, idässä Chaoyangin, sekä etelässä Qinhuangdaon ja Tangshanin prefektuuritason kaupunkiin.  

Piirikuntatasolla kaupunki jakautui seuraavasti (numerointi kuten oheisessa kuvassa, väkiluvut vuodelta 2010): 

;Kaupunkipiirit (3)
* 1. Shuangqiao (双桥区), 424&nbsp;897 as.
* 2. Shuangluan (双滦区), 146&nbsp;878 as.
* 3. Yingshouyingzi (kaivosalue) (鹰手营子矿区), 62&nbsp;454 as.
;Piirkuntatason kaupunki (1)
* 6. Pingquan (平泉市), 446&nbsp;939 as.
;Piirikunnat (5)
* 4. Chengde (承德县), 388&nbsp;554 as.
* 5. Xinglong (兴隆县), 314&nbsp;730 as.
* 7. Luanping (滦平县), 287&nbsp;986 as.
* 8. Longhua (隆化县), 372&nbsp;030 as.
; Autonomiset piirikunnat (3)
* 9. Fengningin mantšujen autonominen piirikunta (丰宁满族自治县), 357&nbsp;029 as.
* 10. Kuanchengin mantšujen autonominen piirikunta (宽城满族自治县), 250&nbsp;304 as.
* 11. Weichangin mantšujen ja mongolien autonominen piirikunta (围场满族蒙古族自治县), 421&nbsp;400 as.

Seudulta on löydetty kivikautisen ihmiselämän jäänteitä. Kaupunki toimi nimellä *Rehe* Qing-dynastian (1644–1911) kesälomapääkaupunkina. Erityisesti vuosina 1703–1792 seudulle rakennettiin keisarillinen Chengden kesälomapalatsialue (Chengden vuoristopalatsi), joka on vuodesta 1994 lähtien katsottu Unescon maailmanperintökohteeksi. 


Chengde, China - 005.jpg|Sisäänkäynti Chengden kesäpalatseille, iltavalaistus.
Chengde, China - 027.jpg| Siäänkäynti Putuo Zongcheng -temppeliin.
避暑山庄延薰山馆格扇.JPG|Koristeltua rakennuksen ulkoseinä kesäpalatsialueella.
行摄梓地 www.hiroko.cn 20130919 133421.jpg|Katoksia kesäpalatsialueen järven rannalla.
Chengde Mountain Resort 2.jpg|Pagodi kesäpalatsialueella.
武烈河谷20120804.JPG|Chengden kesäpalatsialueen ympäristöä.
Chengde Railway Station.JPG|Chengden rautatieasema.


## Lähteet

## Aiheesta muualla

*Chengde City Information (erityisesti talouspainotus)  (chinaknowledge.com)
*China Postal code Hebei Province (prefektuuri ja piirikuntataso)  (youbianku.com)
* Jehol ooppiumin kaupunki, Kansan kuvalehti, 24.03.1933, nro 13, s. 20, Kansalliskirjaston digitaaliset aineistot
ZEHST

**ZEHST** (*Zero Emission Hyper Sonic Transport*) eli päästötön hypersooninen liikenneväline on EADSn suunnitelma tulevaisuuden liikennelentokoneeksi.. Toistaiseksi kone on olemassa vain suunnittelupöydällä, mutta mikäli projekti  etenee suunnitelmien mukaan, koneen ensilennon pitäisi tapahtua joskus 2040-luvun loppupuolella.

Koneen voimanlähteenä olisi kolme erilaista moottorityyppiä. Biopolttoaineilla toimivat suihkuturbiinit toimisivat koneen noustessa ja laskeutuessa. Matkanopeuteen kone kiihdyttäisi nestemäistä vetyä ja happea käyttävien rakettimoottoreiden avulla. Varsinaisessa matkalennossa koneen voimanlähteinä toimisivat nestemäistä vetyä ja ilmasta otettua happea käyttävät patoputkimoottorit.

Koneen teoreettinen maksiminopeus olisi Mach 4 ja matkalentokorkeus 32 km. Sen kyytiin mahtuisi vain 50-100 matkustajaa. Koneen hinnaksi on arvioitu noin 12 miljardia euroa.

## Lähteet
I’m on Fire

**I'm on Fire** on amerikkalaisen laulaja-lauluntekijä Bruce Springsteenin tekemä ja esittämä kappale. Se julkaistiin vuonna 1985 *[[Born in the U.S.A.]]* -albumin neljäntenä singlenä.

## Historiaa
”I'm on Fire” nauhoitettiin helmikuussa 1982. Kappale nousi parhaimmillaan sijalle kuusi *[[Billboard]]* Hot 100 -listalla. Single pääsi myös Alankomaiden listan kärkeen kolmeksi viikoksi elokuussa 1985, samaan aikaan kaksi muuta  Springsteenin singleä (”Dancing in the Dark” ja ”Born in the U.S.A.”) miehittivät top 12:aa.

Toisin kuin albumin kolme ensimmäistä singleä, ”I'm on Fire” -kappaleesta ei tehty yhtään remixiä. Kappaletta ei sisällytetty Springsteenin *[[The Essential Bruce Springsteen]]* -kokoelma-albumiin.

## Listasijoitukset

## Coverit
Seuraavat artistit/yhtyeet ovat tehneet kappaleesta cover-version: Johnny Cash, HLAH, Harry Manx, Chromatics, Swati, Kenny Chesney, Kate Tucker & the Sons of Sweden, Graveyard BBQ, The Motorettes, A.A. Bondy, Waylon Jennings, Russell Robertson, Town Mountain, Sophie Milman, John Mayer, The Guana Batz, Whitey Morgan and the 78's, Electrelane, Buzz Campbell, Lindi Ortega, Melissa McClelland, The Finches, BoDeans, Slightly Stoopid, The Heartbreaks, Bat For Lashes, Gabrielle Aplin, Low, Awolnation.

## Lähteet
Manuel Marliani

**Manuel Marliani** (13. heinäkuuta 1795, Cádiz – 5. tammikuuta 1873, Firenze) oli espanjalainen, italialaista syntyperää ollut kirjailija, diplomaatti ja poliitikko. Hän oli naimisissa kaksi kertaa: Charlotte de Follevillen (1790–1850) kanssa ja Giulia Mathieun kanssa. Hän oli merkittävä poliitikko uudessa Italian kuningaskunnassa.

## Teokset
* *L'Espagne et ses révolutions* (1833)
* *Histoire politique de l'Espagne moderne...** (1840&ndash;1841)
* *Histoire politique de l'Espagne moderne...* Vol.2 (1842)
* *De la Influencia del Sistema prohibitivo en la Agricultura, Industria, Comercio, y rentas publicas*
* *Combate de Trafalgar: Vindicacion de La Armada Espanola* (1850)
* *1854&ndash;1869. Un cambio de dinastía: la Casa de Borbón y la Casa de Saboya. Memoria'' (1869).

## Lähteet
Isaac Makwala

**Isaac Makwala** (s. 29. syyskuuta 1986 Tutume) on botswanalainen pikajuoksija, joka kilpailee pääosin 200 ja 400 metrillä. Hän on 4&nbsp;×&nbsp;400&nbsp;metrin viestijuoksun olympiamitalisti.

Makwala sijoittui Pekingin maailmanmestaruuskilpailuissa 2015 neljälläsadalla metrillä viidenneksi ajalla 44,63. Rio de Janeiron olympialaisissa 2016 hän kuului viidenneksi sijoittuneeseen Botswanan joukkueeseen 4&nbsp;×&nbsp;400&nbsp;metrin viestissä. Lontoon MM-kilpailuissa 2017 hän oli 200 metrillä kuudes. Vuonna 2021 järjestetyissä Tokion olympialaisissa hän juoksi avausosuuden Botswanan pronssijoukkueessa 4&nbsp;×&nbsp;400&nbsp;metrin viestissä ja sijoittui 400 metrillä seitsemänneksi. Eugenen MM-kilpailuissa 2022 hän karsiutui 400 metrin välierissä ja oli pitkässä viestissä kuudes. IAAF World Relays -kilpailuissa hän sai 4&nbsp;×&nbsp;400&nbsp;metrin viestissä kultaa 2024, jolloin tosin juoksi vain alkuerissä sekä hopeaa 2017 ja pronssia 2021. 

Makwala on saavuttanut Afrikan kisoissa 400 metrillä kultaa 2015 sekä 4&nbsp;×&nbsp;400&nbsp;metrin viestissä kultaa 2007 ja hopeaa 2015. Yleisurheilun Afrikan-mestaruuskilpailuissa hän on saavuttanut 200 metrillä hopeaa 2014, 400 metrillä kultaa 2012 ja 2014 ja hopeaa 2008 sekä 4&nbsp;×&nbsp;400&nbsp;metrin viestissä kultaa 2014 ja hopeaa 2010. Gold Coastin Kansainyhteisön kisoissa 2018 hän voitti kultaa sekä 400 metrillä ajalla 44,35 että 4&nbsp;×&nbsp;400&nbsp;metrin viestissä.

Makwala on pitänyt hallussaan Botswanan ennätyksiä 100, 200 ja 400 metrin juoksuissa. 14. heinäkuuta 2017 Makwala juoksi Madridissa ensin 400 metriä aikaan 43,92 s ja 75 minuuttia myöhemmin 200 metriä aikaan 19,77 s. Hänestä tuli ensimmäinen juoksija joka on saman illan aikana juossut 400 metriä alle 44 sekunnin ja 200 metriä alle 20 sekunnin.

## Henkilökohtaiset ennätykset
* 100 metriä: **10,20 s** (Gaborone 2014)
* 200 metriä: **19,77 s** (Madrid  2017)
* 400 metriä: **43,72 s** (La Chaux-de-Fonds  2015)

## Lähteet
Kiireellinen sijoitus

**Kiireellinen sijoitus**  on lastensuojelun toimenpide, jossa lapsi otetaan kiireellisesti  pois vanhemmiltaan ja sijoitetaan muualle asumaan.

Kiireellinen sijoitus tehdään silloin, kun silloin lapsen terveys tai kehitys on välittömässä vaarassa joko siksi, että hänestä ei pidetä tarpeeksi huolta, tai siksi, että lapsi itse käyttää päihteitä tai tekee rikoksia tai on vaaraksi itselleen. 
Siinä viranomainen puuttuu vakavasi ihmisten elämään ja yksityisyyteen, joten se tehdään vasta kun mikään muu keino ei auta lapsen turvaamiseksi. Päätöksen perusteluihin kirjataan, miksi kiireellinen sijoitus tehdään, mihin lapsi sijoitetaan ja miksi juuri tämä paikka on valittu.

## Katso myös
* Lastensuojelu Suomessa

## Lähteet
Sammatin vapaa kyläkoulu

**Sammatin vapaa kyläkoulu** on perusopetuksen (9 luokkaa) käsittävä steinerkoulu Sammatissa Lohjalla. Se on Suomen ainoa maaseudulla toimiva steinerkoulu. Koulu on perustettu vuonna 1984. 2025 syksyllä koulun vuosirehtori on Maija Engström.

## Lähteet
Stephen Chbosky

**Stephen Chbosky** (s. 25. tammikuuta 1970 Pittsburgh, Pennsylvania, Yhdysvallat) on yhdysvaltalainen kirjailija, käsikirjoittaja ja elokuvaohjaaja. Hän on kirjoittanut nuortenromaanin *[[Elämäni seinäruusuna]]* (1999) ja käsikirjoittanut ja ohjannut sen pohjalta saman nimisen elokuvan. Hän on käsikirjoittanut myös elokuvan *[[Rent]]* (2005) ja luonut televisiosarjan *[[Jericho]]* (2006–2008). Vuonna 2021 ensi-iltansa sai Chboskyn ohjaama elokuvamusikaali *[[Dear Evan Hansen]]*.

## Lähteet

## Aiheesta muualla

*
*Stephen Chbosky Twitterissä
RuPaul

**RuPaul Andre Charles** (s. 17. marraskuuta 1960), taiteilijanimeltään **RuPaul**, on yhdysvaltalainen laulaja-lauluntekijä, näyttelijä, vaikuttaja ja drag queen, joka tunnetaan muun muassa luomastaan ja juontamastaan *[[RuPaul’s Drag Race]]* -tv-ohjelmasta. Hän syntyi ja kasvoi San Diegossa ja muutti myöhemmin Atlantaan.

RuPaul nousi kuuluisuuteen hitillään ”Supermodel (You Better Work)” albumilta ”Supermodel of the World” (1993) ja myöhemmin Elton Johnin kanssa tekemällään duetolla nimeltä ”Don’t Go Breaking My Heart.”

## Diskografia

### Albumit
**[[Supermodel of the World]]* (1993)
**[[Foxy Lady]]* (1996)
**[[Ho Ho Ho]]* (1997)
**[[Red Hot]]* (2004)
**[[Call Me Starrbooty]]* (2007)
**[[Champion (RuPaulin albumi)|Champion]]* (2009)
**[[Glamazon]]* (2011)
**[[Born Naked]]* (2014)
**[[Realness]]* (2015)
**[[Slay Belles]]* (2015)
**[[Butch Queen]]* (2016)
**[[American]]* (2017)
**[[Christmas Party]]* (2018)
**[[Queen of Queens]]* (2019)
**[[You're a Winner, Baby]]* (2020)

## Lähteet

## Aiheesta muualla
Eero Mäkinen

**Eero Mäkinen** -nimisiä henkilöitä ovat:

* Eero Mäkinen (1845–1902), opettaja, käsityöopetuksen kehittäjä ja tehtailija
* Eero Mäkinen (1886–1953), vuorineuvos, Outokummun toimitusjohtaja, kansanedustaja ja ministeri
* Eero Mäkinen (1917–1999), oikeusneuvos, Itä-Suomen hovioikeuden presidentti
Latausliittymä

**Latausliittymä** eli *sopimuksellinen prepaid-liittymä* on matkapuhelinliittymä, jonka käyttö maksetaan etukäteen. Se eroaa yleisemmin käytetystä prepaid-liittymästä siinä, että puhelinnumero on pysyvä ja se voidaan siirtää edellisestä sopimuksesta ja toiselta operaattorilta.

## Lähteet
Driulis González

**Driulys González Morales** (s. 21. syyskuuta 1973 Guantánamo) on kuubalainen judon olympiavoittaja ja maailmanmestari.

González voitti Atlantassa 1996 olympiakultaa 56&nbsp;kg:n painoluokassa kukistettuaan loppuottelussa eteläkorealaisen Jung Sun-Yongin. Hän sai hopeaa Sydneyssä 2000 hävittyään 57-kiloisten finaalissa espanjalaiselle Isabel Fernándezille. Hän sai olympiapronssia 56&nbsp;kg:n sarjassa Barcelonassa 1992 ja 63-kiloisissa Ateenassa 2004 sekä sijoittui 63&nbsp;kg:n painoluokassa viidenneksi Pekingissä 2008.

González voitti maailmanmestaruuden 56&nbsp;kg:n sarjassa Chibassa 1995, 57-kiloisissa Birminghamissa 1999 ja 63-kiloisissa Rio de Janeirossa 2007. MM-hopeaa hän saavutti 56-kiloisissa 1997 ja 63-kiloisissa 2003 sekä MM-pronssia 56&nbsp;kg:n sarjassa 1993 ja 63-kiloisissa 2005.

González voitti Pan-Amerikan kisoissa kultaa 56&nbsp;kg:n painoluokassa 1995, 57-kiloisissa 1999 sekä 63&nbsp;kg:n sarjassa 2003 ja 2007. Judon Pan-Amerikan-mestaruuskilpailuissa hän voitti kultaa 56-kiloisissa 1992, 1994, 1996 ja 1997, 57&nbsp;kg:n sarjassa 1998 sekä 63-kiloisissa 2007 ja 2008.

González voitti universiadeissa kultaa 56&nbsp;kg:n painoluokassa 1995 ja 57-kiloisissa 1999. Maailmancupeissa ja Continental Open -kilpailuissa hän saavutti 21 turnausvoittoa, neljä kakkossijaa ja seitsemän kolmossijaa. Hän voitti aikuisten sarjassa yksitoista Kuuban-mestaruutta.

## Lähteet
Summer of ’69

**Summer of ’69** on kanadalaisen laulaja-lauluntekijä Bryan Adamsin kappale hänen neljänneltä studioalbumiltaan *[[Reckless (albumi)|Recklessiltä]]*. Kappaleen ovat tehneet Bryan Adams ja Jim Vallance. Sen tuottivat Adams ja Bob Clearmountain. Kappale julkaistiin kesäkuussa 1985 *Reckless* -albumin neljäntenä singlenä.

Kappale sai myönteisiä arvioita musiikkikriitikoilta. Singlellä oli suuri vaikutus kansainvälisillä musiikkilistoilla. Sen paras sijoitus oli neljäs sija Alankomaissa ja se sai huonointa menestystä Saksan listoilla. Kappaletta promotoitiin musiikkivideolla. Video esittää Adamsin ja hänen taustabändinsä erilaisissa tilanteissa, videolla muun muassa juostaan poliisia karkuun.

## Taustaa
Albumia *[[Cuts Like a Knife]]* tukevan kiertueen jälkeen Adams alkoi välittömästi äänittää *Reckless*-albumiaan. ”Summer of ’69” saatiin valmiiksi 25. tammikuuta 1984. Se tehtiin yhteistyössä Jim Vallancen kanssa hänen kellaristudiossaan. Kappale kävi läpi lukuisia muutoksia, koska Adams ja  Vallance eivät olleet vakuuttuneita siitä, että kappale olisi tarpeeksi vahva albumille. Heidän ensimmäisessä luonnoksessaan sanat ”Summer of ’69” esiintyivät vain kerran. Silloin molemmat suunnittelivat kappaleen nimeksi ”Best Days of My Life”. Vaikka nämä sanat esiintyvät kappaleessa seitsemän kertaa ensimmäisessä luonnoksessa, niin viimeisessä luonnoksessa nimeksi vaihdettiin ”Summer of ’69”. 

Kirjoitettaessa sanoja: ”Jimmy quit and Jody got married”, Vallance ehdotti käytettävän sen sijasta: ”Woody quit and Gordy got married” viitaten hänen lukioaikaisen bändinsä jäseniin, mutta Adams halusi kappaleeseen henkilöt joihin hänellä on yhteys, olihan kappale hänen kappaleensa. Adams valitsi ”Jimmyn” viitaten yhteen hänen aikaisista rumpaleistaan ja ”Jodyn” viitaten Adamsin manageriin, Jody Perpickiin, joka meni naimisiin albumin äänitysten aikana. Kappaleen ensimmäinen demo alkoi 12-kielisellä kitarariffillä, mutta he vaihtoivat sen 6-kieliseen introon toisessa demossa. Kappale äänitettiin kolmesta neljään kertaan, eikä Adams ja Vallance olleet vieläkään vakuuttuneita, että kappale olisi valmis.

Adamsin ollessa *The Early Show* -ohjelmassa vuonna 2008 häneltä kysyttiin kappaleesta ”Summer of ’69” ja sen sanoituksen merkityksestä. Adams vahvisti, että se on kappale seksistä ja rakastelusta kesäaikaan. 69 on viittaus 69-seksiasentoon. Vallance on kuitenkin tullut sovinnaisempaan tulkintaan, jossa kappaleen nimi viittaisi vuosilukuun.

”Summer of ’69” on säilyttänyt suosionsa näihin päiviin asti monissa maissa ympäri maailmaa. Kappaleella on omistautunut kannattajajoukko Nepalissa ja "saa aina lämpimän vastaanoton", kun maassa esiintyvät yhtyeet esittävät kappaleen. Bryan Adams lauloi kappaleen vuoden 2011 kriketin maailmanmestaruuskilpailuiden avajaisseremoniassa, Bangladeshissa.

## Listasijoitukset

### Vuoden lopun sijoitukset
Isabel Fernández

**María Isabel Fernández Gutiérrez** (s. 1. helmikuuta 1972 Alicante) on espanjalainen judon olympiavoittaja, maailmanmestari ja kuusinkertainen Euroopan-mestari..

Fernández voitti olympiakultaa Sydneyssä 2000 kukistettuaan 57&nbsp;kg:n loppuottelussa kuubalaisen Driulis Gonzálezin. Hän sai olympiapronssia 56&nbsp;kg:n sarjassa Atlantassa 1996 ja sijoittui viidenneksi 57-kiloisissa Ateenassa 2004.

Fernández voitti maailmanmestaruuden 56&nbsp;kg:n painoluokassa Pariisissa 1997 kukistettuaan finaalissa Driulis Gonzálezin. Hän sai MM-hopeaa 57&nbsp;kg:n sarjassa Birminghamissa 1999 ja Rio de Janeirossa 2007 sekä pronssia Münchenissä 2001. Hän sijoittui MM-kilpailuissa viidenneksi 56-kiloisissa 1995 ja 57-kiloisissa 2005 sekä seitsemänneksi 57-kiloisissa 2003 ja 2011.

Fernández voitti Euroopan-mestaruuden 57&nbsp;kg:n painoluokassa Oviedossa 1998, Bratislavassa 1999, Pariisissa 2001, Düsseldorfissa 2003, Bukarestissa 2004 ja Belgradissa 2007. EM-hopeaa hän saavutti 56-kiloisissa Birminghamissa 1995 ja Oostendessa 1997 sekä 57-kiloisissa Lissabonissa 2008. EM-pronssia hän sai 56&nbsp;kg:n sarjassa Haagissa 1996 sekä 57-kiloisissa Mariborissa 2002, Rotterdamissa 2005 ja Tampereella 2006. EM-joukkuekilpailussa hän saavutti hopeaa 1999 ja 2001 sekä pronssia 1997, 1998, 2004 ja 2006.

Fernández sai junioreiden EM-kilpailuissa pronssia 56&nbsp;kg:n sarjassa 1988. Hän voitti opiskelijoiden maailmanmestaruuden 56-kiloisissa 1996. Hän voitti Välimeren kisoissa 2005 kultaa 57&nbsp;kg:n painoluokassa.

Fernández saavutti maailmancupeissa ja Continental Open -kilpailuissa 18 turnausvoittoa, 13 kakkossijaa ja 23 kolmossijaa. Hän voitti aikuisten sarjassa yhdeksän Espanjan-mestaruutta.

## Lähteet
Aulendorf

**Aulendorf** on Saksan kaupunki Baden-Württembergin osavaltion Ravensburgin piirikunnassa. Se sijaitsee osavaltion kaakkoisosassa Ravensburgin pohjoispuolella. Kaupungin pinta-ala on 52,4 neliökilometriä, ja siellä oli kesäkuun 2022 lopussa 10&nbsp;374 asukasta.

## Lähteet

## Aiheesta muualla

* Aulendorfin kaupungin kotisivut
Japaninankerias

**Japaninankerias**, joskus myös **unagi**, (*Anguilla japonica*) on läntisellä Tyynellämerellä elävä ankerias, joka on Atlantin ankeriaiden tapaan vaelluskala. Se syntyy Mariaanien haudan lähistöllä ja vaeltaa toukkana ja sittemmin lasiankeriaana Itä-Aasian jokiin ja makeisiin vesiin, joissa se viettää aikuisuutensa ja kasvaa, kunnes palaa lisääntymään synnyinpaikkaansa. Kala on muodoltaan pitkulaisen käärmemäinen, sen pää on pieni ruumiiseen nähden. Kala on kuta kuinkin yksivärinen.

Japaninankeriasta tavataan luonnonvaraisena Kiinassa, Taiwanilla, Etelä-Koreassa, Vietnamissa ja Filippiineillä. Lajia pidetään Japanissa suurena herkkuna, ja lajia viljellään siellä. Laji on vähentynyt huomattavasti. Syiksi on arvioitu saastumista, ylikalastusta ja El Niñon kaltaisten luonnonilmiöiden lisääntymistä. Lajilla on myös loisena nematodi, joka on tarttunut myös Atlantin ankeriaisiin. Japaninankeriaan on arveltu olevan ainoa tunnettu selkärankainen, joka tuottaa lihaksistossaan itsevalaisevaa proteiinia. Itsevalaiseva ominaisuus ilmenee vain bilirubiinin läsnä ollessa, ja kyvystä on arveltu olevan hyötyä maksasairauksien tutkimisessa.

## Lähteet
Spectre (albumi)

**Spectre** on Laibachin 3. maaliskuuta 2014 julkaistu studioalbumi. Omien sanojensa mukaan Laibach luo levyllä "suuren, tärkeän ja vaarallisen askeleen eteenpäin". Levyllä viitataan yhtyeen mukaan mm. Chelsea Manningin, Edward Snowdenin ja Julian Assangen sankarillisuuteen, vaikka heitä ei suoraan mainitakaan nimeltä levyn lauluissa.

Samaan aikaan kuin levy julkaistiin, Laibach perusti Spectre-nimisen "puolueen". Spectre-puolueen jäsenkirjaa voi anoa Internetin kautta mistä päin maailmaa tahansa (samaan tapaan kuin Laibachin osittain perustaman NSK-valtion passeja).

Laibachin mukaan *Spectre* on kansainvälisen Spectre-puolueen manifesti. Laibach väittää, että 2000-luvulla kukaan ei ota musiikkia vakavasti, koska suurin osa populaarikulttuurista on täysin triviaalia ja vailla politiikkaan tai sosiaaliseen oikeudenmukaisuuteen liittyvää merkitystä. Laibach kuitenkin uskoo, että musiikki voi olla liikkeellepaneva voima, kunhan se poistuu omasta mediaympäristöstään ja on muutakin kuin vain musiikkia.

Levyltä julkaistiin digitaalijulkaisuna neljän kappaleen EP, "S", joulukuussa 2013. Julkaisu sisältää Spectren kappaleet "Eurovision", "No History" ja "Resistance is Futile" sekä liveversion kappaleesta "Love on the Beat". EP:n yhteydessä julkaistiin Spectren traileri-video, joka sisältää katkelman kappaleesta "Resistance is Futile".

Spectren julkaisun yhteydessä maaliskuussa 2014 julkaistiin Morten Traavikin ohjaama musiikkivideo kappaleesta "The Whistleblowers". Rátneekin ohjaama video "Eurovision" -kappaleesta julkaistiin saman vuoden maaliskuussa. Videossa välähtää myös suomen kielen sana "Ahneus". Levyn kolmas, Tomislav Ganglin ohjaama, musiikkivideo julkaistiin kappaleesta "See that My Grave is Kept Clean" vuotta myöhemmin maaliskuussa 2015.

Levystä julkaistiin maaliskuussa 2015 digitaalinen luksuspainos, joka sisältää alkuperäisen albumin lisäksi viisi bonus-raitaa sekä "Spectremix"-albumin, jolla on eri artistien työstämiä remix-versioita levyn kappaleista.

## Kiertue
Laibach esitti Spectren kappaleita kiertueillaan Euroopassa ja Pohjois-Amerikassa vuosina 2014 ja 2015. Suomessa oli kaksi konserttia: Helsingissä Tavastia-klubilla 16. maaliskuuta 2015 ja Tampereen Klubilla 18. maaliskuuta 2015.

Pohjois-Amerikan kiertueen rahoittamisessa yhtye turvautui Indiegogo-joukkorahoituskampanjaan.

## Kappaleet
Kappaleet 11–14 ovat bonuslauluja, jotka eivät sisälly albumin kaikkiin julkaisuversioihin.

# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Imperiumi: 8+/10
* Kaaoszine: 8/10
* Metacritic: 73/100
* Pitchfork: 4.9/10

## Lähteet

## Aiheesta muualla
* Albumin esittely Laibachin verkkosivustolla
Cantorin lause (geometria)

Euklidisessa geometriassa **Cantorin lause** kuuluu seuraavasti: Jännenelikulmion sivujen keskinormaalit leikkaavat samassa pisteessä. Kyseinen piste on nelikulmiota ympäröivän ympyrän keskipiste.

## Lähteet
Jodikloorimetaani

**Jodikloorimetaani** eli **kloorijodimetaani** (CH2ICl) on metaanin halogenoituihin johdannaisiin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.

## Ominaisuudet
Huoneenlämpötilassa jodikloorimetaani on vaaleankeltaista nestettä. Yhdiste ei liukene veteen, mutta liukenee moniin orgaanisiin liuottimiin kuten etanoliin, dietyylieetteriin, asetoniin, bentseeniin ja halogenoituihin hiilivetyihin. Jodikloorimetaania muodostuu merissä eräiden levien tuottaman dijodimetaanin reagoidessa valon vaikutuksesta.

## Valmistus ja käyttö
Jodikloorimetaania voidaan valmistaa dikloorimetaanin ja natriumjodidin tai muiden jodidien välisellä reaktiolla. Liuottimena voidaan käyttää asetonia tai dimetyyliformamidia ja reaktiossa on käytetty myös faasinsiirtokatalyyttejä. Yhdistettä voidaan valmistaa myös dijodimetaanista ja dikloorimetaanista alumiinijauheen ja jodin toimiessa katalyyttinä.

Jodikloorimetaania voidaan käyttää useissa orgaanisten synteesien reaktioissa reagenssina. Yhdessä sinkin ja kuparin seoksen kanssa sitä käytetään muodostamaan syklopropaanijohdannaisia alkeeneista Simmons–Smith-reaktiolla ja alkeenien valmistamiseen aldehydeistä. Lisäksi sitä käytetään klooria sisältävien organosinkki-, -litium- ja -fosforiyhdisteiden valmistukseen, kloorimetyyliboronaattien valmistukseen ja Eschenmoserin suolan syntetisoimiseen.

## Lähteet
Gaussin suora

Euklidisessa geometriassa **Gaussin suora** on kolmioon liittyvä suora. Se määritellään seuraavasti: Olkoot A_0,A_1,A_2,A_3 neljä pistettä tasossa ja X=A_1A_2\cap A_0A_3, Y=A_0A_1\cap A_2A_3. Olkoot edelleen M_1,M_2,M_3 janojen A_1A_3,A_0A_2 ja XY keskipisteet tässä järjestyksessä. Tällöin M_1, M_2 ja M_3 ovat kollineaarisia ja sijaitsevat Gaussin suoralla.
## Lähteet
Pedagoginen selvitys

**Pedagoginen selvitys** tehdään Suomen perusopetuksessa laadittaessa päätöstä erityisestä tuesta. Se tehdään opettajien ja oppilashuollon moniammatillisena yhteistyönä. Ennen erityistä tukea koskevan päätöksen tekemistä opetuksen järjestäjän on kuultava oppilasta ja tämän huoltajaa. 

Selvityksen taustana on kuvaus oppilaan saamasta tehostetusta tuesta ja arvio sen vaikutuksista, selvitys oppilaan oppimisvalmiuksista sekä hänen oppimiseen ja koulunkäyntiin liittyvät erityistarpeensa. Selvitykseen sisältyy arvio siitä, millaisilla tukijärjestelyillä oppilasta tulisi tukea. Arvioidaan myös sitä, tarvitseeko oppilas yhdessä tai useammassa oppiaineessa yksilöllistetyn oppimäärän.

## Lähteet
Huostaanotto

**Huostaanotto** on lastensuojelun toimenpide, jossa lapsi otetaan pois vanhemmiltaan tai muulta yksityiseltä huoltajaltaan yhteiskunnan hoidettavaksi.

Lapsi voidaan ottaa huostaan silloin, kun hänen terveytensä ja kehityksensä ovat vaarassa joko siksi, että hänestä ei pidetä tarpeeksi huolta, tai siksi, että lapsi itse käyttää päihteitä tai tekee rikoksia. Ensisijaisesti lasta yritetään tukea avohuollolla, mutta aina se ei riitä.

## Katso myös
* Huostaanotto Suomessa
* Lastensuojelu Suomessa

## Lähteet

## Aiheesta muualla
* Huostaanotto THL
* Lastensuojelu on aina lasten suojelua – mutta erilaista eri maissa Lastensuojelun keskusliitto
Oppilashuolto

**Oppilashuolto** on Suomen esi- ja perusopetuksessa sekä toisen asteen koulutuksessa tehtävää moniammatillista toimintaa, jolla edistetään oppilaan hyvää oppimista, terveyttä ja sosiaalista hyvinvointia. Kaikki kouluyhteisössä työskentelevät aikuiset toteuttavat oppilashuoltoa omalta osaltaan yhteistyössä oppilaiden ja kotien kanssa. Oppilashuoltotyötä varten koulussa voi olla oppilashuoltoryhmä.

Oppilashuoltotyötä tehdään opetussuunnitelman mukaisesti. Kouluissa tarjotaan myös oppilashuollon palveluja, joita ovat kansanterveyslain mukainen kouluterveydenhuolto ja lastensuojelulain mukainen kasvatuksen tukeminen. Esiopetuksen oppilashuolto on sekä yhteisöllistä että yksilöllistä tukea. Sen tavoitteena on luoda terve ja turvallinen kasvu- ja oppimisympäristö. Se pyrkii lapsen kehityksen ja oppimisen esteiden varhaiseen tunnistamiseen ja niihin puuttumiseen.

## Lähteet
Agrafobia

**Agrafobia** on sairaalloinen pelko joutua seksuaalisesti hyväksikäytetyksi. Agrafobia on yleinen, mutta ei hyvin tunnettu tila. Agrafobian voi laukaista trauma, jonka ei tarvitse tapahtua itselleen. Agrafobiaa voidaan hoitaa terapialla, hypnoosilla, desensibilisaatiolla tai lääkityksellä.

## Lähteet
Rose Lagercrantz

**Rose Lagercrantz** (s. 12. kesäkuuta 1947 Tukholma) on ruotsalainen kirjailija. Hän julkaisi ensimmäisen kirjansa vuonna 1973. Hän kirjoitti aluksi lähinnä lasten- ja nuortenkirjallisuutta, mutta myöhemmin hän on kirjoittanut enemmän aikuisten kirjallisuutta. Hän on parhaiten tunnettu Metteborgia käsittelevistä kirjoistaan sekä kirjasta *Flickan som inte ville kyssas*, josta hän vuonna 1995 sai August-palkinnon. Lastenkirjoistaan hän on saanut mm. Astrid Lindgren -palkinnon. Lagercrantzin kirjoja on käännetty muun muassa venäjäksi, saksaksi, koreaksi, japaniksi ja italiaksi.

Rose Lagercrantz on vuodesta 1966 ollut naimisissa Hugo Lagercrantzin kanssa.

## Suomennetut teokset
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Rose Lagercrantzin verkkosivut
Regionalliga Nordost

**Regionalliga Nordost** on neljänneksi korkein jalkapallon sarjataso Saksassa. Ennen 3. Ligan perustamista se oli kolmanneksi korkein. Liigan järjestää Saksan jalkapalloliitto.

## Historia
Regionalliga Nordost perustettiin vuonna 1994 yhdessä Regionalliga Nordin ja Regionalliga West/Südwestin kanssa.

Nykyisin sarjanousu onnistuu seuraavista sarjoista:  **NOFV-Oberliga Nord** ja **NOFV-Oberliga Süd**

## Joukkueet kaudella 2021/22
*VSG Altglienicke
*VfB Auerbach
*SV Babelsberg 03
*Berliner AK 07
*BFC Dynamo
*SV Tasmania Berlin
*Tennis Borussia Berlin
*Hertha BSC II
*Chemnitzer FC
*FC Energie Cottbus
*FC Eilenburg
*FSV Union Fürstenwalde
*VfB Germania Halberstadt
*FC Carl Zeiss Jena
*BSG Chemie Leipzig
*1. FC Lokomotive Leipzig
*SV Lichtenberg 47
*FSV 63 Luckenwalde
*ZFC Meuselwitz
*Optik Rathenow

## Regionalliga Nordost  voittajat ja toiseksi sijoittuneet

## Maalintekijä

## Aiheesta muualla
* Virallinen sivu
* Uutisia ja tilastoja Weltfussball-sivustolla 
* Uutisia ja tilastoja ''Kicker''-lehden sivuilla 

## Katso myös
*Bundesliiga
*2. Bundesliiga
*3. Liga
*Regionalliga
Denis Kudla

**Denis Kudla** (s. 17. elokuuta 1992 Kiova, Ukraina) on yhdysvaltalainen tennispelaaja. Kiovassa syntynyt Kudla perheineen muutti pian Denisin syntymän jälkeen Yhdysvaltoihin ja Denis sai Yhdysvaltain kansalaisuuden. Parhaimmillaan hän on ollut kaksinpelissä ATP-listan sijalla 53 toukokuussa 2016. Kudla on voittanut urallaan kaksi Challenger-tason turnausta. Wimbledonissa 2015 Kudla eteni neljännelle kierrokselle saakka, jossa hävisi Marin Čilićille. 

## Lähteet

## Aiheesta muualla
Farmakofobia

**Farmakofobia** on sairaalloinen pelko lääkitystä kohtaan. Farmakofobia voi ilmetä muun muassa pelkona injektioita, lääkkeiden ottamista, lääkärissä käymistä tai joutumista riippuvaiseksi lääkkeitä kohtaan. Tyypillisesti farmakofobia johtuu yksittäisestä traumaattisesta kokemuksesta erityisesti lapsena.

## Lähteet
Colin Pillinger

**Colin Pillinger** (9. toukokuuta 1943 – 7. toukokuuta 2014) oli brittiläinen planeettatutkija, joka toimi opettajana Open Universityssä. Hän oli päätutkijana brittiläisessä Beagle 2 -projektissa, joka vuonna 2003 lähetti laskeutumisluotaimen Marsiin. Pillinger tutki erityisesti meteoreja.

## Lähteet
Jimi Palanto

**Jimi Palanto** (s. 2. helmikuuta 1990 Tampere) on suomalainen jääkiekkoilija ja rullakiekkoilija. Jääkiekossa Palanto edustaa Suomi-sarjan HC Satakuntaa ja rullakiekossa Pahalampea. Hyökkääjänä pelaava Palanto kuuluu Suomen rullakiekkomaajoukkueeseen.

## Ura
### Jääkiekko
Palannon kasvattajaseura on Tappara. Aikuisten uransa hän aloitti kaudella 2010-2011 Suomi-sarjan Kooveen paidassa. Vuodet 2011-2014 Palanto pelasi Ranskassa, jossa hän edusti kolmea seuraa. Kaudella 2013-2014 hän pelasi Ligue Magnusissa Ours de Villard-de-Lansin paidassa 19 ottelua tehden tehot 6+2. Kaudeksi 2014-2015 Palanto siirtyi Suomi-sarjan HC Satakuntaan. 

### Rullakiekko
Rullakiekossa Palanto edustaa SM-liigan Pahalampea. Hän voitti runkosarjan maalikuninkuuden kaudella 2014-2015. Palanto kuuluu myös Suomen maajoukkueeseen, jota hän edusti vuoden 2015 MM-kilpailuissa, joista Suomi saavutti hopeaa.

## Lähteet
Magic Mike XXL

**Magic Mike XXL** on vuonna 2015 ensi-iltansa saanut Gregory Jacobsin ohjaama draamakomedia. Elokuva on jatko-osa vuoden 2012 elokuvalle *[[Magic Mike]]*.

Elokuva kertoo siitä, kun Mike on lopettanut kolme vuotta sitten uransa stripparina ja ryhtynyt tekemään työkseen huonekaluja. Elokuvassa Mike ja hänen entiset työkaverinsa, ”Tampan kuninkaat”, lähtevät viimeiselle keikalleen Myrtle Beachille.

Elokuvasarjan kolmas osa *[[Magic Mike’s Last Dance]]* sai ensi-iltansa vuonna 2023.

## Näyttelijät

## Lähteet

## Aiheesta muualla
* 
* 
*